માત્ર 30 સેકન્ડમાં લૂંટારુઓ 11.80 લાખ રૂપિયા ભરેલો થેલો લઇને રોંગ સાઇડમાં પુરઝડપે બાઇક ફરાર થઇ ગયા હતા. ઘટનાની જાણ થતાં સરદારનગર પોલીસ, ક્રાઇમ બ્રાંચનો કાફલો ઘટનાસ્થળે પહોંચી ગયો હતો અને તપાસ શરૂ કરી હતી. પોલીસે વિષ્ણુપાર્ક ઉપરાંત આજુબાજુના વિસ્તારના સીસીટીવી ફૂટેજ તપાસતાં કુલ 10થી વધુ સીસીટીવી કેમેરામાં લૂંટારુઓ કેદ થયા હતા. ક્રાઈમ બ્રાન્ચની ટીમે ભરત પટેલની પૂછપરછ કરી તેમની ઓફિસમાં કામ કરતા કર્મચારીઓના ફોન નંબર-સરનામાં સહિતની વિગતો લીધી હતી.